CELEX: 32012R0249
Language: sk
Date: 2012-03-21 00:00:00
Title: Nariadenie Komisie (EÚ) č. 249/2012 z  21. marca 2012 , ktorým sa mení a dopĺňa nariadenie (EÚ) č. 19/2011, pokiaľ ide o požiadavky na typové schválenie povinného štítku výrobcu pre motorové vozidlá a ich prípojné vozidlá  Text s významom pre EHP

22.3.2012   
            
            
               SK
            
            
               Úradný vestník Európskej únie
            
            
               L 82/1
            
         NARIADENIE KOMISIE (EÚ) č. 249/2012
   z 21. marca 2012,
   ktorým sa mení a dopĺňa nariadenie (EÚ) č. 19/2011, pokiaľ ide o požiadavky na typové schválenie povinného štítku výrobcu pre motorové vozidlá a ich prípojné vozidlá
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 661/2009 z 13. júla 2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá (1), a najmä na jeho článok 14 ods. 1 písm. a),
   keďže:
   
               (1)
            
            
               Nariadenie (ES) č. 661/2009 je samostatným nariadením na účely typového schvaľovania podľa smernice Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (2).
            
         
               (2)
            
            
               Nariadenie Komisie (EÚ) č. 19/2011 z 11. januára 2011 týkajúce sa požiadaviek na typové schválenie povinného štítku výrobcu a identifikačného čísla motorových vozidiel a ich prípojných vozidiel, ktorým sa vykonáva nariadenie Európskeho parlamentu a Rady (ES) č. 661/2009 o požiadavkách na typové schválenie motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá z hľadiska všeobecnej bezpečnosti (3), je jedným z vykonávacích opatrení v súvislosti s ustanoveniami článku 5 nariadenia (ES) č. 661/2009.
            
         
               (3)
            
            
               Nariadenie (EÚ) č. 19/2011 zaviedlo pre výrobcov vozidiel možnosť vyhotovovať povinné štítky v podobe samolepiacich štítkov. V záujme uľahčenia vyhotovovania takých samolepiacich štítkov prostredníctvom spracovania údajov, ako aj uľahčenia ich tlače elektronickými prostriedkami, je nevyhnutné prispôsobiť súčasné technické požiadavky osobitným charakteristikám týchto moderných techník.
            
         
               (4)
            
            
               Nariadenie (EÚ) č. 19/2011 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Technického výboru – motorové vozidlá,
            
         PRIJALA TOTO NARIADENIE:
   Článok 1
   Časť A prílohy I k nariadeniu (EÚ) č. 19/2011 sa mení a dopĺňa takto:
   
               1.
            
            
               Bod 2.2 sa nahrádza takto:
               
                           „2.2.
                        
                        
                           Výška znakov identifikačného čísla vozidla uvedeného v bode 2.1. c) nesmie byť menšia ako 4 mm.“
                        
                     
         
               2.
            
            
               Za bod 2.2. sa vkladá tento bod 2.3:
               
                           „2.3.
                        
                        
                           Výška znakov údajov uvedených v bode 2.1, a to údajov iných ako je identifikačné číslo vozidla, nesmie byť menšia ako 2 mm.“
                        
                     
         Článok 2
   Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 200, 31.7.2009, s. 1.
   
      (2)  Ú. v. EÚ L 263, 9.10.2007, s. 1.
   
      (3)  Ú. v. EÚ L 8, 12.1.2011, s. 1.